ഇംഗ്ലണ്ടിലെ ജീവിത കാലത്ത് ലാലാ ഹർദയാലുമായും ഹത്ത്റാസിലെ രാജയുടെ മതനായിരുന്ന രാജ മഹേന്ദ്ര പ്രതാപുമായും അടുത്ത ബന്ധം പുലർത്തിയിരുന്നു. അഫ്ഗാൻ ്അമീറ് രാജ്യവുമായി ബന്ധമുണ്ടായിരുന്ന മുഹമ്മദ് ബറക്കത്തുള്ള കാബൂൾ ദിനപത്രമായ സൈറജുൽ ഉൽ അക്ബറിന്റെ പത്രാധിപൻറെ സുഹൃത്തുംകൂടിയായിരുന്നു. 1913 ൽ സാൻ ഫ്രാൻസിസ്കോയിൽ വെച്ച് ഗദർ പാർട്ടി രൂപീകരിക്കുമ്പോൾ‍ അതിൻറെ സ്ഥാപകരിലൊരാളായിരുന്നു അദ്ദേഹം. പിന്നീട് 1915 ഡിസംബർ 1 ന് കാബൂളിൽ പ്രൊവിഷണൽ ഗവൺമെന്റ് ഓഫ് ഇന്ത്യ സ്ഥാപിച്ചപ്പോൾ അതിൻറെ ആദ്യ പ്രധാനമന്ത്രിയായിരുന്നത് മുഹമ്മദ് ബറക്കത്തുള്ളയായിരുന്നു. രാജ മഹേന്ദ്ര പ്രതാപ് ആയിരുന്നു പ്രസിഡന്റ്. ഇന്ത്യൻ ജനത രാഷ്ട്രീയമായി ശക്തികൈവരിക്കുക എന്ന ഉദ്ദേശ്യത്തിനായി വിവിധ രാജ്യങ്ങൾ സന്ദർശിച്ചു ജനങ്ങളിൽ ബോധവത്ക്കരണം നടത്തി.അതുപോലെ തന്നെ ഇന്ത്യയുടെ സ്വാതന്ത്ര്യത്തിനായി മറ്റു രാജ്യങ്ങളുടെ പിന്തുണ നേടുക എന്നതും ഈ യാത്രകളുടെ ലക്ഷ്യമായിരുന്നു. ജർമ്മനിയിലെ കൈസർ വില്യം രണ്ടാമൻ, അമിർ ഹൈബത്തുള്ള ഖാൻ, മുഹമ്മദ് റേഷ്ദ്, ഗാസി പാഷ, റഷ്യയിലെ ലെനിൻഎന്നിവർക്ക് പുറമെ അഡോൾഫ് ഹിറ്റ്‌ലർ തുടങ്ങിയ പ്രമുഖരെ ഈ ആവശ്യത്തിൻറെ ഭാഗമായി മുഹമ്മദ് ബറക്കത്തുള്ള സന്ദർശിച്ചു 

1897 ൽ ഇംഗ്ലണ്ടിൽ മുസ്‌ലിം പാട്രിയോട്ടിക് ലീഗിന്റെ യോഗങ്ങളിലും ബറകത്തുല്ല പങ്കെടുക്കുകയുണ്ടായി. ഇതിനിടെ മറ്റൊരു വിപ്ലകാരിയായിരുന്ന ശ്യാംജി കൃഷ്ണവർമ്മയെയും കാണാനിടയായി. പിന്നീട് ഒരു വർ‍ഷത്തോളം ഇംഗ്ലണ്ടിൽ നിന്നുമാറി അമേരിക്കയിലാണ് ചെലവഴിച്ചത്. 1904 ഫെബ്രുവരിയിൽ അദ്ദേഹം ജപ്പാനിലേക്ക് പുറപ്പെട്ടു. അവിടെ ടോക്കിയോ സർവകലാശാലയിൽ ഹിന്ദുസ്ഥാനി പ്രൊഫസറായി നിയമിതനായി. 1906 ലെ ശരത്കാലത്തിലാണ്, ന്യൂയോർക്ക് നഗരത്തിലെ 1 വെസ്റ്റ് 34 സ്ട്രീറ്റിൽ, ബരകത്തുല്ലയും പരേതനായ റെവറന്റ് ലൂക്കാസ് മലോബ ജോഷിയുടെ മകനായ മറാത്ത ക്രിസ്ത്യാനിയായ സാമുവൽ ലൂക്കാസ് ജോഷിയും ചേർന്ന് പാൻ-ആര്യൻ അസോസിയേഷൻ രൂപീകരിച്ചു പ്രവർത്തിച്ചു. ക്ലാൻ-നാ-ഗെയ്‌ലിന്റെ ഐറിഷ് വിപ്ലവകാരികൾ, ബ്രിട്ടീഷ് വിരുദ്ധ അഭിഭാഷകൻ മൈറോൺ എച്ച്. ഫെൽപ്‌സ്, സ്വാമി വിവേകാനന്ദന്റെ അനുയായിരുന്ന സ്വാമി അഭേദാനന്ദ എന്നിവരുടെ പിന്തുണയും ഇതിനുണ്ടായിരുന്നു . 

"ഗാലിക് അമേരിക്കയിലെ" ഒരു റിപ്പോർട്ട് അനുസരിച്ച്, 1907 ജൂണിൽ, ന്യൂയോർക്കിൽ നടന്ന ഇന്ത്യക്കാരുടെ ഒരു യോഗം പ്രമേയങ്ങൾ പാസാക്കി “ഇന്ത്യൻ ജനതയുടെ ഭാവി നിർണ്ണയിക്കാൻ ഏതൊരു വിദേശിക്കും (മിസ്റ്റർ മോർലി) അവകാശമില്ലെന്നും വിദേശ വസ്തുക്കളെ വർജ്ജിച്ച് സ്വദേശി പ്രസ്ഥാനത്തിന് പിന്തുണനൽകിയും ലജ്പത് റായിയുടെയും അജിത് സിംഗിൻറെയും, നാടുകടത്തലിൽ പ്രതിഷേധിച്ചും പ്രമേയംപാസ്സാക്കി. കൂടാതെ ജമാൽപൂരിലും മറ്റ് ഇന്ത്യന‍്‍ സ്ഥലങ്ങളിലും ഒരു ജനതയെ കൊണ്ട് മറ്റൊരു ഇന്ത്യൻ ജനതയെ പീഡിപ്പിക്കുന്നതിനെതിരെയും അമർഷം പ്രകടിപ്പിച്ച് പ്രമേയം പാസാക്കി. (ഉറവിടം: കെഇആർ, പി .225). 

1907 മെയ് മാസത്തിൽ യുപിയിലെ അലിഗഡിലെ "ഉർദു മുവല്ലയിൽ" കാണപ്പെട്ട ബറക്കത്തുള്ള എഴുതിയ കത്ത് ഏറെ പ്രശസ്തവും ശക്തവുമാണ്. പേർഷ്യൻ ഭാഷയിലായിരുന്ന ഈ കത്ത് എഴുതിയത്.ഹിന്ദുക്കളും മുസ്ലീങ്ങളും തമ്മിലുള്ള ഐക്യത്തിന്റെ ആവശ്യകതയെക്കുറിച്ച് ബരാകത്തുല്ല ശക്തമായി വാദിക്കുകയും മുസ്‌ലിംകളുടെ രണ്ട് മുഖ്യ ചുമതലകൾ ദേശസ്‌നേഹവും ഇന്ത്യക്ക് പുറത്തുള്ള എല്ലാ മുസ്ലിമുകളുമായി സൗഹൃദവുമാണെന്ന് നിർവചിക്കുകയും ചെയ്തു. ബെർനഹർദി എന്ന പ്രഷ്യൻ പട്ടാള ചരിത്രകാരനായിരുന്നയാള്ഡ എഴുതിയ ജർമ്മിയുടം യുദ്ധത്തിൻറെ വരവും എന്ന കൃതിയിൽ‍ ദേശസ്നേഹത്തിൻറെയും മുസ്ലിം സാഹോദര്യത്തിൻറെയും ഈ പ്രവാചക സന്ദേശം പരാർശിക്കുകയുണ്ടായി. 
ജപ്പാനിലെ പ്രവർത്തനങ്ങള്
വിപ്ലവ നയം
സ്വതന്ത്ര ഇന്ത്യ സർക്കാർ
ഗദർ എപ്പിസോഡ്